In nomine Verbi incarnati. Ego, in Dei nomine, nos vuadiatores Adalbertus presbiter, Ermenardus et Raimburgis, donamus de hereditate Dodonis, per commendationem ejus, quæ sita est in comitatu Matisconensi, in villa Dumbinas, hoc est unam vineam; terminat a mane terra Sancti Marcelli, a medio die terra Genzio, a sero terra Altaziæ, a certio muro manufacto. Et in villa Vetiscanio donamus similiter de rebus jam dictis ipsius homini, videlicet unam vineam quam vocant Belosiam, scilicet totam partem ejus quam possidebat Dodo; terminat a mane terra Dominico, a medio die de ipsa hereditate, a sero terra Sancti Petri, a certio via publica. Et in alio loco quem vocant In Navas, donamus iterum de ejus hereditate: hoc est unam tiliam de campo; terminat a mane de ipsa hæreditate, a medio die et a sero et a certio terra Sancti Petri. Infra istas terminationes, totum ad integrum donamus Deo et sanctis ejus Petro et Paulo, et ad locum Cluniaco, cui domnus Odilo abbas videtur preesse, pro anima Dodonis, cui nos fidem fecimus; et fatiant rectores loci illius quicquid facere voluerint in omnibus. Si quis autem contra hanc donationem aliquam calumniam inferre voluerit, vindicare non valeat quod repetit, sed, coactus, tantum et aliud tantum componat. Actum Cluniaco publice. S. Rothardi et Adalberti presbiteri, et Ermenald, et Raimburgis, uxoris ejus, qui fieri et firmare rogaverunt, qui etiam fidem fecerunt. S. Johannis. S. Dodo. S. Constantii. S. Aynaldi. S. item Constantii. S. Stephani. S. Petri. S. Rothardi. Data mense decembris, regnante Hugone rege anno VII. Pontius, levita indignus, scripsit.